*Most megrendült az én lelkem. Kérjem azt: Atyám, ments meg ettől az órától engem? De hiszen éppen ezért az óráért jöttem! (Jn 12,27)*

Az előző vers már a végeredményről szól, de itt még a kereszt előtti valóságba csöppenünk. Tragikus dolgok várnak még Jézusra, aki előre tudja ezeket. Jézus földre jötte önkéntes volt. Sem kényszerítés sem elvárás nem volt ennek megtételére. Ezért merülhet fel az a kérdés hogy megmenekülni mindettől. De a válasz is azonnal elhagyja Jézus száját: „*éppen ezért… jöttem”* Nyugodtan utat engedhetünk döbbenetünknek: Ő valóban azért jött, hogy meghaljon a kereszten. Bűnösnek kikiáltva Őt, aki bűntelen. A megváltásnak, az emberek Teremtő Isten környezetébe való jutásának ez volt az ára. Nem kevesebb.

Jézus ezt vállalta értük önként. Ha elfogadjuk ezt az áldozatot, megjutalmaz érte és ott lehetünk, ahol Ő van. Nagyon jó lehetőség, élni kell vele! *Vadon Gyula*